
AUCTOR. 


PROOElllUifl. 


Quein  hic  breviter  enarrari  morbi 
casum,  in  clinico  medico- chirurgico 
observavi,  .quod  viro  Celeberrimo 
Professore  T r u e s t e d t dirigente  flo- 
ret. Multa  quidem  et  innumerabilia 
de  iisdem,  quae  hisce  pagellis  tracta- 
bam, malis  scripta  et  in  lucem  pro- 
lata sunt;  symptomata  autem,  morbo 
jam  multum  temporis  perdurante, 
obscura;  eruptio  morbi  inter  eam 
aetatem,  quam  morbi  ejusmodi  rarius 


aggredi  solent  ; causae  prorsus  inco- 
gnilae  hunc  morbi  casum,  ni  fallor, 
dignum  reddiderunt,  qui  communi- 
ca retur. 

Qua|>r opter  magno  gaudio  affe- 
ctus sum,  quod  observationem  hanc, 
permittente  praeceptore  summe  ve- 
nerando, dissertatione  inaugurali  pu- 
blici juris  tacere  potuerim. 


HISTORIA  MORBI. 

«Joanna  B.,  famula,  e parentibus,  uti  videtur,  omnino 
sanis  nata,  annum  aetatis  agit  vicesimum  quartum  et 
hucusque  optima  sanitate  fruebatur,  ab  illis  ipsis,  qui 
infantes  aggredi  solent,  morbis,  omnino  immunis  ser- 
vabatur. Menses  apparuerunt  anno  vitae  decimo 
septimo  semperque  erant  regulares,  ita  ut  die  quoque 
mensis  sexto  redire  et  per  septem  dies  adesse  sole- 
rent. Anno  vicesimo  primo  gravida  facta  infantem 
peperit,  auxilio  artis  non  adhibito,  viventem  et  sa- 
num. Ut  graviditas,  ita  puerperium  a regulis  non 
aberravit;  aegra  autem  nostra  in  posterum  non  de- 
nuo  uterum  ferebat.  Regulares  redierant  menses  et 
eadem,  quae  antea,  bona  valetudo  < semper  aderat 
usque  ad  annum  vitae  vicesimum  secundum.  Hoc 
quidem  anno  aegram  tetigit  febris  intermittens,  qua 
fugata  factum  est,  ut  menstrua  per  septem  menses 


8 


retenta  fuissent.  Tunc  redierunt,  adjuvante  sola  na- 
tura, nam  mensium  retentio  omnino  nullis  conjuncta 
fuit  molestiis.  Aliquanto  post  aegrae  fluor  albus  ap- 
paruit, ut  videtur,  benignus,  qui  vero,  aqua  quadam 
alba  in  vaginam  immissa,  evanuit,  et  neque  dolores  neque 
aliam  molestiam  reliquit.  Dcnuo  sana  erat  aegra  per 
spatium  anni  unius,  quo  tempore  regressus  est  fluor 
albus,  cujus  causam  perscrutari  non  potui,  vehemens 
valdeque  ingratus.  Hic  quidem  talem  titillationem 
excitabat,  qua  pudendi  regionem  perpetuo  terere,  per 
noctem  adeo  unguibus  sauciare  coacta  fuerit  aegra. 
Frigoris  insuper  ac  ponderis  sensus  ingratissimus  in 
hisce  regionibus  ^ aderat.  Quo  nunc  morbo  molesto 
affecta  itei*  fecit  cum  domina  ad  oppidum  prope  Be- 
rolinum  situm.  Hoc  autem  loco  paucis  post  diebus 
vehementissimum  sanguinis  e vagina  profluvium  in- 
travit, etsi  dies,  quibus  aegra  menstruare  solebat, 
nondum  advenissent.  Patientem  nostram  permagna 
sanguinis  jactura  valde  debilitatam  ab  hoc  tempore 
variae  tetigerunt  molestiae:  dolores  capitis,  nausea 
perpetua,  pervigiliae  inprimis  molestae.  Plures  adhuc 
menses  aegra  eodem  loco  commorata  Berolinum 
rediit  ibique  auxilium  petiit  medicorum,  qui  vero,  mul- 
tis variisque  remediis  administratis,  statum  ejus  mor- 
bosum fion  meliorem  reddiderunt.  Medicamina  auteju 

fuerunt  ev.acuantiaj  nam  alvus  tarda  et  dolori  con- 
juncta mali  haemorrhoici  dederat  suspicionem.  Ad 
sistendum  fluorem  album,  injectiones  factae  sunt  in 
vaginam.  Neque  vero  finis  malorum  factus  est,  fluor 
enim  albus  pudendi  regionem  magis  magisque  cor- 
rodens, dolores,  qui  accesserant  in  regione  ossis  sa- 
cri, veliementissimi,  ardentes,  lancinantes,  per  aliquod 
tempus  aegram  tantopere  vexabant,  ut  ne  per  unam 
quidem  noctem  somno  gauderet.  Dolores  autem  in- 
ter excretionem  alvi  apparentes  aegra  significafper- 
magnos,  quibus  impulsa  sit  ipsa,  regionem  explorare 
digito  dolentem.  Tumorem  invenit  haud  parvum,  va- 
ginae tenentem  parietem  posteriorem,  quemque  tumo- 
rem non  solum  in  vagina , sed  etiam , digito  peri- 
naeum  premente,  percipere  potuit.  Quibus  omnibus 
ante  actis,  die  XXXI.  Decembris  anni  praeterlapsi 

auxilium  petiit  in  clinico  Professoris  Truestedt, 

% 

- I 

STATUS  PRAESENS. 

‘ Aegrae  statura  mediocris,  facies  pallida,  oculi 
splendentes,  effigies  tota,  etsi  ea  valde  dolentis,  nulla 
tamen  cachexiae  alicujiis  signa  praebet.  Conditio 
corporis  non  mala,  digestio  bona,  nullum  febris  signum, 

nam  pulsus  quidem  parvi  sed  uullo  modo  accelerati. 
Hoc  tempore  alvum  conqueritur  tardam,  fluorem  al- 
bum atque  tumoreiu  vaginae  dolore  lancinante,  inter- 
mittente, afTectum.  Exploratio  statim  instituta  osten- 
dit fluorem  album  valde  copiosum,  tumor  etiam  ab 
aegra  significatus  neminem  fugere  potuit.  Hic  qui- 
dem, introitus  vaginae  partem  posteriorem  occupans 
durus  est,  tantique  voluminis,  ut  ad  explorandam  va- 
ginam digitum  curvari  oporteat.  Ex-)loratio  autem 
accuratius  instituta  declaravit,  tumorem  non  modo 
esse*  durum,  sed  etiam  inaequalem,  tumulosum,  in 
parte  anteriore  jam  decolorem.  Neque  vero  omnino 
medium  tenet  posterioris  vaginae  parietis,  sed  pro- 
pagatur ad  latus  vaginae  et  labium  pudendi  sinistrum.  . 
In  perinaeo  etiam  digito  premente  tumor  ille  percipi 
potest,  qui  resistentiam  praebet  non  exiguam.  Va- 
ginae latus  dextrum  et  anterius  omnino  sanum,  et 
in  latere  sinistro  spatium  modo  digiti  unius  et  dimi- 
dii degeneratum  est.  Totus  vaginae  ambitus  in  po- 
steriore tumoris  parte  prorsus  normalis.  Portio  vagi- 
nalis, os  uteri  nulla  ostendunt  degenerationis  signa. 
Intestinum  rectum,  eodem  tempore  exploratum,  laeve, 
a mariscis  omnino  libenim,  sed  tumore  significato 
coarctatum. 

DIAGNOSIS. 
Scirrhus  vaginae. 


Tumorum  etsi  variorum  diagnosis  res  ardua  sit 
tamque  spinosa,  ut  viri  expertissimi  non  raro  errore 
capiantur,  morbi  tamen,  quod  dixi,  nomen  haud  pau- 
cis argumentis  confirmari  credo.  Nihilominus  oporte- 
bit morbos,  quibuscum  scirrhi  commutari  solent,  bre- 
viter adferri. 

Primum  teneat  locum,  qui  vocatur  morbus  indu- 
ratio  benigna,  quae  vero  induratio  fere  semper  ex 
affectione  anteacta  inflammatoria  originem  traliit. 
Hoc  ea  praecipue  de  causa  respiciendum  est,  quod 
plurimi  auctores,  scirrhi  initium  nunquam  inflammato- 
rium esse,  dicant  Tumori  nostrae  autem  aegrae  nul- 
lum inflammationis  signum  antecessit.  Dolores  enim, 
qui  jam  initio  morbi  aderant,  situ  solaque  sede  tu- 
moris excitati  videntur,  qui  quidem  excretione  alvi 
exoriebantur,  qua  factum  est,  ut  rectum  tumore  coar- 
ctatum  partesque  vicinae  premerentur.  Dolores  per- 
petues, continentes  aegra  tum  primum  sensit,  quum 
induratio  haud  parvos  fecerat  progressus.  Praeterea 

dolores  ab  aegra  significati  indurationi  scirrhosae 

\ 

sunt  peculiares;  ardentes,  lancinantes  et  in  partes 
^icinas  procurrentes.  Origo  eorum  tam  occultu  fuit. 

ut  aegra  mali  initium  omnino  nesciat.  Quod  ad  tu- 
moris qualitatem  attinetj  durities  ejus  quasi  lapidea 
ab  ea  indurationis  benignae  prorsus  abhorret.  Tu- 
moris insuper  inaequalitas  ejusque  tubera  indurationi 
illi  non  adaequantur.  Ponderis  etiam  sensus,  tumo- 
ris volumini  mdlo  modo  correspondens , qui  morbis 
scirrhosis  peculiaris  est,  valde  repugnat.  Qui  enim 
indurationi  benignae  adesse  solet  ponderis  sensus, 
magis  doloris  inflammatorii  modificatio  est  et  deesse 
solet,  si  inflammationis  signa  desunt. 

Qua  igitur  indura tione  rejecta,  tumor  ille  con- 
% 

fundi  posset  cum  cystico  aliusve  generis  tumore,  du- 
rities vero  lapidea,  inaequalitas,  tuberositas  multaque 
alia  plane  dissentiunt.  Fungus  etiam,  qui  aitliuc  no- 
minetur, multo  alium,  elasticum,  fluctuationis  non  raro 
sensum  praebere  solet. 

Consideratis  atque  rejectis,  quae  cum  malo  hoc 
commutari  soleant,  brevis  instituatur  recapitulatio 
symptomatum  pathognomonicorum,  quaesunt;  initium 
morbi  haud  inflammatorium,  ignotum;  durities  tumo- 
ris lapidea  ejusque  inaequalitas;  dolores  ardentes, 
lancinantes ; frigoris  atque  ponderis  sensus  peculiaris. 

AETIOLOGIA. 

Causa  scirrlii  proxima  omnino  hucusque  ignota 

est.  Sectio  anatomica  stnictui  am)  nihil  autem  de  ra- 
tione priinaeque  originis  conditione  in  lucem  edidit. 
Ideo  transeam  ad  causas  remotas.  Quod  vero  ad 
causas  disponentes  attinet,  fere  nullae  apparent.  Ae- 
gra e parentibus  nata  est  prorsus  sanis,  neque  quem- 
quam familiae  suae  malo  hujusmodi  interiisse  aut  la- 
borasse  contendit.  Aetas  deinde  scirrhorum  origini 
non  favet,  qui  quidem  ante  annos  pubertatis  fere 
nunquam,  inter  medios  vitae  annos  rarius,  sed  ple- 
rumque in  decrepiditatis  periodo  apparere  solent.  Per- 
veni ad  causas  occasionales,  quarum  autores  multas 
enumerant,  nulla  vero  in  hoc  casu  excellit.  Omnium 
enim,  ut:  affectus  animi  deprimentes,  curae,  moeror, 
terror  etc.  nulla  adfuisse  videtur.  Causae  etiam  lo- 
cales: laesiones,  contusiones,  non  apparent.  Aegra 
etsi  gravida  fuerit,  unquam  tamen  se  in  venere  exces- 
sus fecisse  negat.  Nihil  igitur  restat,  quam  fluor 
albus  supra  expositus,  quo  bis  aegra  laborabat. 
Praeprimis  quaeritur,  utrum  ille  symptoma  solum  fue- 
rit morbi  jam  exorti,  an  ejus  oppressio  causa.  Quum 
constet,  suppressionem  excretionis  solitae,  et  in  spe- 
cie fluoris  albi,  scirrhum  nascitiirum  non  raro  pro- 
vocasse, neque  altera  in  hoc  > casu  adfuerit  causa, 
fluor  albiis  ille  primus  accusandus  esse  videtur. 
^!)CUThi  saltem  jam  exorti  symptoma  nullo  modo  erat. 


14 


qui  enim  tam  facile  non  supprimendus,  suppressus 
autem  brevi  tempore  redux  fuisset.  Fluor  albus 
vero  anno  praeterlapso  regrediens,  malignus,  pudendi 
regionem  corrodens  tamque  pertinax,  ut  ad  hunc  diem 
perduret,  ab  initio  morbi  jam  erupti  comes  fuisse 
videtur. 


PROGNOSIS. 

Quum  diagnosi  nomen  morbi  significatum  sit,  cui 
nec  artis  nec  naturae  auxilium  esse  soleat,  de  pro- 
gnosi non  verba  faciam.  Multa  quidem  remedia  a 
variis  laudantur  interna  et  externa,  quae  scirrlmm 
resolvant  atque  curent,  sed  novissimis  praesertim 
temporibus ' edocti  sumus , nulli  eorum  esse  fidem. 
Maxime  adhuc  discrepant  opiniones  de  eventu  exstir- 
pationis. Multi  scirrhum  hoc  modo  e radice  sanatum 
esse  contenderunt,  ut  Richter,  B.  Bell  et  alii, 
multo  major  eorum  numerus  est,  qui  et  hoc  reme- 
dium valde  anceps  nominant,  ita  ut  credere  possis, 
illos,  instituta  operatione,  aegrotum  non  satis  lon- 
gum tempus  observasse  aut  tumores  alius  generis 
scirrhum  habuisse.  Scirrhi  autem  redeuntis  quae 
causa  sit,  dicere  non  audeam:  sed  non  omnes  for- 
tasse partes  degeneratae  cultro  amoveri  possunt, 
aut  jam  initio  morbi  dyscrasia  adest  universalis. 

Quibus  consideratis,  aegrae  nostrae  non  aliam  pro- 
gnosin  esse  credo  nisi  malam.  Ponas  etiam,  pri- 
mum scirrhi  stadium  esse  sanabile,  nobis  tamen  jam 
signa  adsunt  carcinomatis  brevi  erupturi.  Febris 
lenta,  quae  hucusque  deficit,  totaque  aegrae  condi- 
tio non  plane  mala  adliuc  spemre  jubent,  fore  ut 
vita  per  aliquod  tempus  reservanda  sit;  sed  tumor 
jam  hodie  discolor  propagabitur , rectum  fortasse 
ipsumque  uterum  attinget,  haemorrhagiae  repetentur, 
vires  evanescent.  Quibus  factis,  finis  miserrimus  haud 
procul  erit. 

CURA. 

Quamquam  prognosis  ea  est,  quae  modo  per- 
pauca sperari  jubeat , ne  vero  omnia  remedia  om- 
I nino  repellantur.  Ea  quidem  indicatio,  quae  pluri- 
I mis  morbis  prima  atque  summa  est  quaeque  causas 

t tendit,  nullo  modo  respicienda  erit;  neque  vero  cura 

sola  sit  palliativa.  Adhibeantur  prius  remedia  a medicis 

^ celeberrimis  huic  morbo  laudata.  Exstirpationem 

i ipsam  non  prorsus  rejiciendam  esse  credo.  Quum 

autem  operatio,  in  hoc  stadio  jierfecta,  non  raro  ce- 

leriter  carcinoma  coque  modo  mortem  provocaverit, 

ne  prius  ea  instituatur,  quam  tumoris  progressum 

I aliquamdiu  observaverimus.  Qua  de  causa  priu;- 

\ 

interna  adhibita  sunt  et  externa:  Applicatio  Iiiriidi- 
nuin,  tumore  valde  dolente,  pluries  repetita,  cata- 
plasmata narcotica  atque  injectiones  in  vaginam  im- 

\ 

missae,  multaque  medicamina,  quae  praetermitto,  per 
plures  hebdomades  administrabantur.  Quibus  vero 
omnibus  adhibitis,  tantum  aberat,  ut  malum  regre- 
deretur, ut  potius  scirrhus  in  carcinoma  transire  in- 

I 

ceperit.  In  tumore  medio  ruptura  et  inde  excavatio 
oriebatur,  cui  duo  facillime  digiti  immitterentur.  Ex- 
ploratio, quoties  hoc  tempore  institueretur,  excretio- 
nem  copiosam,  ichorosam,  foetidam,  sanguine  immix- 
tam provocavit.  Dolores  imprimis  tempore  nocturno 
vexant  aegram  et  somnum  exoptatissimum  fugant. 
Siunma  virium  prostratio  apparet,  appetitus  deficit,  e 
cibis  snmptis  magna  molestia  exoritur.  Indies  cre- 
scunt dolores,  haemorrhagiae  nonnullae  jam  redie- 
runt, effluxus  e vagina  nunquam  cedit.  Malum  etiam 
locale,  non  quiescit,  partes  enim  vicinas  magis  ma- 
giscpie  arripiens  brevi  tempore  ad  intestinum  rectum 
prorepserit,  ita  ut,  ne  ruptura  oriatur  inter  vaginam 
et  rectum,  valde  timendum  sit.  In  hoc  vero  statu 
miserrimo,  remediis  omnibus  frustra  adhibitis,  ultimum 
unumque  videbatur  — exstirpatio,  quae  fortasse  pro 
tempore  dolores  mitigare  et  mortem  removere  posset. 
Quae  igitur  constituta  ct  hoc  modo  perfecta  est: 

ClysmatibuR  antea  alvo  laxata,  aegrae  , inter  operatio- 
nem talis  adordinabatur  situs,  ut  pelvis  cetero  cor- 
pore altior  esset^  femora,  extendebantur,  vagina  ,et 
orificium  ani  in  mensae  margine  erant  collocata,  ita 
ut  situs  ille  esset,  quem  aegroti  inter  operationem 
lithotomiae  habere  solent.  Nunc  ope  scalpelli  incisio 
pollicem  unum  et  dimidium  longa,  verticalis,  latere 
dextro  in  perinaeum  facta  et  tunc  provide,  digito 
saepissime  partes  degeneratas  investigante,  tumor  a 
partibus  adliaerentibus  dissolutus  est.  Omne  dege- 
neratione correptum  prorsus  amovere  summa  fuit  in- 
dicatio, quo  factum  est,  ut  vaginam  inter  et  intesti- 
num rectum  paries  modo  angustissimus  remanserit. 
Operatio,  etsi  maximam  requirens  proyideptiam,  cele- 
riter tamen,  ac  feliciter  perfecta  est.  Aegra,  quae 
summa  cum  patientia  atque,  quiete  totum  operationis 
actum  ( toleraverat,  in  lectum  reposita  plures  statim 
horas  somno  longum  tempus  frustra  exoptato  frueba- 
tur.  Expergefacta  fere  nullos  sensit  dolores  et  so- 
mno tantopere  recreata  fuit,  ut  laeto  animo  sanam 
se  omnino  redditam  nominaverit.  Eventus  etiam  ope- 
rationis hucusque  omnino  faustus  esse  videbatur. 
Dolores  aegrae  nondum  redeunt,  noctes  post  institu- 
tam operationem  omnes  quiete  peregiti,  appetitus  ci- 
borum ipse  jam  rediit.  Granulatio  vulnera  tegens 

per  plures  hebdomades  optima  erat,  ita  ut  non  parva 
restitutionis  spes  adesse  videretur.  Repente  autem  et 
inopinato  modo  tempore  nocturno  ruptura  orta^est  in- 
ter vaginam  et  intestinum»  rectum,  qua  sanguinis 
parva  copia  profluit.  Partes,  in  quibus  ruptura  erat, 
exploratae  mali  deniio  exorti  magnam  dederunt  sus- 
picionem, quae  quidem  suspicio  paulo  post  omnino 
confirmata  erat.  Granulatio  bona  totius  vulneris  eva- 
nuit et  celerrime  ulcus  adfuit  majus,  quam  antea, 
cancrosum.  Remedia,'  nunquam  antea  seposita,  fru- 
stra nunc  administrabantur.  Conditio  corporis  ab 
hoc  tempore  magis  magisque  depravatur,  weS  pro- 
labuntur,  dolores  vehementissilni  apparent,  febris  lenta 
se  adjungit,  ut  brevi  dicam,  totus  organismus  mali 
est  particeps.  Omnis  nunc  mali  amovendi  spes  eva- 
nuit, cura  sola  palliativa  indicata  fuit.  Inter  sym- 
ptomata graviora  unum  imprimit' exstat;  doIores“ve- 
hemcnti3simi^“qui  ut  mitigentur,  unicum  sed  magnum 
adhibuimus^  remedium  — opium  ejusque*  praeparata. 
Natura  autem  huic  sensim  remedio  tantopere  adsuet4 
eratj  ut  vix  credas,  quantam  dosin  aegra  perferre* 
potuerit.  Sed  indies,  etsi  per  duos  adhuc  menses 
aegrae  vita  servaretur,  mala  crescebant,  glandulae 
inguinales,  praesertim  lateris  sinistri,  quamquam 
scirrho  antea  non  occupatae  fuerant,  exulcerari  inci- 

piebant,  oedema  pedis  sinistri  oriebatur,  ut  brevi  di- 
cam, aegrae  conditio  ea  erat,  ut  mortem  ipsa  valde 
exoptaret,  cui  revera  non  amplius  diu  resistere  po- 
tuit, sed  in  tabem  sensim  resoluta,,  tribus  fere  men- 
sibus post  operationem  praeterlapsis,  diem  obiit  su- 
premum. 

OBDUCTIO  CADAVERIS. 

, 

Cadaveris  dissectio  tertio  post  mortem  die  in- 
stituta haec  ostendit:  r 

Totum  corpus  tanta  macie  peremtum  est,  ut  sce- 
letum quasi,  cute  sola  obtectum,  videre  putaresi  Fa- 
cies mortuae  effigiem  praebet  feminae  anno  circitei^ 
aetatis  quinquagesimo  mortuae.  Adapertis  thorace 
ac  abdomine  viscera  nullam  fere  anomaliam  ostendunt 
quoad  structuram,  colorem,  volumen.  Pulmonegf  mn- 
nino  sani,  in  quibusdamt  autem  locis  cum  pleurnt  co- 
stali cohaerentes.  Ventriculus,  tractus.: intestinaUs^ 
glandulae  mesaraicae,.  immutatae,  hepatis  \;eror^'pa- 
renchyma  albidum.  Tubercula  neque  in  thorace  Jiie- 
que  in  abdomine  adsunt,  quod  ea  causa  memoratu 
dignum  est,  quia  juxta  degenerationem  vaginae  scir- 
rhosam  tuberculum  sic  dictum  verum  inventum  est. 
Sed  aggrediar  ad  ipsum  locum  affectum.  Vagina 
simul  cum  utero,  intestinum  rectum  et  vesica  urina- 

ria,  ut  melius  adspicerentur,  cautissime-  e pelvi  se- 
cabantur. Paries  vaginae  anterior  et  lateralis  dex- 
ter hucusque  sani  sunt,  paries  autem  posterior  et  la- 
teralis sinister  permagnam  praebent  exulcerationem, 
in  qua  nonnulla  loca  segregata  - quasi  ulcera  sunt, 
quae  marginibus  crassis  circumdata  fundum  habent 
profundiorem.  Eorum  unum  eo  loco,  quo  statu  na- 
turali frenulum  adest  vaginae,*  jamjam  anteriorem  in- 
testinis recti  parietem  deleverat,  ita  ut  cloaca  sicuti 
avium  adsit.  Uteri  fundus  et  corpus  nondum  occu- 
pantur, sed  q)ortio  vaginalis  justo  major  est  et  pau- 
lum dura. . Yesica  urinaria  normalis.  Ovaria  paulum 
tument,  ceterum  sana.  Labia  pudendi  majora  (mi- 
Doraoctimul  icum  clitoride  jam  fuerunt  deleta)  dura, 
quasif  iapidea,  et  cultro  dissecta  • hanc  praebuerunt 
structuram:  Fibrae  albidae  et  horizontales  et  per- 
pendiculares percurrunt  tumorem.  In  interstitiis  hoc 

4 

piodo'  ortis  materies  iuvenitm*  oleosa,  glutinosa,  gra- 
nulis separatis  immixta.  In  regione  inguinali  sinistra 
bubo  <adest,  qui  dissectus  nil  indurationis  scirrhosae 
ostendit.  1 Glandulae  inguinales  lateris  sinistri,  exul- 
ceratione occupatae  sunt,  quae  quidem  in  ipsum  fere 
abdomen  penetrant.  Juxta  tuberositatem  ossis  ischii 
sinistri  alter  est  tumor  magnus,  qui,  multo  mollior, 
consistentium  praebet  pultis , crassioris.  Qui  cura 

cultro  aperiatur,  non  elfundit,  ut  putavimus,  icliorem, 
sed  massam  casepsam,  quae  in  vitrum  aqua  plenum 
immissa  fundum  petit  et  nullo  modo  a materia  illa 
differt,  quae  iii  phthisi  tuberculosa  pulmonum  tussi 
ejicitur.  Excavatio  etiam  tuberculosa  tunica  intus 
circumdata  est  propria,  pallida,  fibrosa.  Nusquam 
vero,  neque  hoc  neque  alio  corporis  loco  tubercula 
plura  inventa  sunt. 


V 


EPiiiOCiins. 


Scirrhus  qui  dicitur  morbus  non  in’  omnibus  corporis 
humani  telis  sedem  habere  videtur  primitivam.  Mu- 
sculi enim  locomotorici,  tendines,  cartilag:ines  et  mem- 
branae serosae  via  solummodo  secundaria  occupan- 
tur 5 glandulae  autem,  systema  lymphaticum  (l),  tela 
cellulosa,  cutis,  ossa,  nervi  omnesque  membranae 
mucosae  scirrhi  primariae  sunt  sedes  (2).  In  telis 
vero  singularibus,  quas  scirrho  faventes  nominavi, 
nonnulla  semper  loca  atque  regiones  excellunt,  quae 


(1)  In  glandulis  lymphaticis  scirrhum  nunquam  gigni 
posse  ac  procedere,  Scarpa  (Memoria  sullo  scirrha  e 
sui.  cancro.  Milano  1821.)  quidem  contendit,  cui  vero 
observationes  deWaltheri,  (iiber  Verhartung,  scirrhus 
etc.  im  Journal  fiir  Chirurgie  und  Augenheilkunde,  Bd. 
V.,  St.  5.,  S.  202)  Klein  ii,  (chirurg.  Bcmerkungen. 
Stuttgart  1801.  S.  262.)  H ornei  (observations  on  can- 
cer. London  1805.)  aliorumque  omnino  repugnant. 

(2)  Lobstein.  Lehrbuch  der  pathol.  Anat.  p.  348. 

prae  ceteris  ejusdem  systematis  locis  degenerationi 
«cirrhosae  succumbere  solent. 

Quiun  autem  scirrlii  vaginae  observatio  prae- 
missa sit,  telas  praetermittens  ceteras,  de  scirrho 
solo  membranae  mucosae  paulum  tractabo,  et  quidem, 
quasnam  ejus  regiones  ille  imprimis  tangere  soleat 
quaeque  causa  sit.  Perscnitemur  ideo  canales  va- 
riasque corporis  vias,  membrana  mucosa  indutas. 

Organa  respirationis  fere  nunquam  degeneratione 
scirrhosa,  sed  plenimque  tuberculosa  occupantur,  la- 
ryngis etsi  et  tracheae  scirrhus  interdum  observatus 
sit.  Narium  vero  (quem  hoc  loco  affero)  scirrhus 
saepissime  occurrit;  mucus  enim  hic  secretus,  facil- 
lime se  inspissans  eo  magis,  quo  irritatio  adhuc  .di- 
gito saepe  admoto  additur,  inter  causas  numerari  po- 
terit. Conjunctus  interdum  apparet  cum  labii  sciiTho, 
et  quamquam  e cute  nares  tegente  non  raro  origi- 
nem duxerit,  plerumque  tamen  tunicam  Schneideria- 
nam  occupare  solet.  Organa  uropoetica  raro  - ad- 
modum scirrhi  sedes  inveniuntur,  sed  degenerationes 
scirrhosae  organi  alicujus  vicini;  prostratae,  • uteri, 
inter  periodum  praesertim  ulcerationis,  interdum  in 
illa  propagantur  (1). 


(1)  Mcckcl.  Ilnndbucli  der  paihol.  Anaiom.  p.  367. 

Partes  scirrhi  sede  frequentissima  excellentes 
haberi  debent  tractus  intestinorum  et  organa  ge- 
nitalia. 

CANALIS  CIBARIUS. 

i ' 

Perscrutanti  mihi  canalem  alimentarium  tres  prae- 
cipue regiones  occurrunt  sciiTho  faventes:  os,  ven- 
triculus atque  intestinum  rectum.  Inter  oris  partes 
excellunt  labia  et  lingua,  cujus  causa  haberi  posset 
motus  eorum  perpetuus,  profluviiW  salivae,  dens  qui- 
quam prominens  eoque  modo  irritans.  Cur  labium 
inferius  multo  frequentior  scirrhi  adspiciatur  sedes, 
quam  superius,  causam  adferre  nequeo,  nisi  ea  obser- 
vatio respicienda  sit,  illorum  labia  saepe  inveniri  scir- 
rhosa,  qui  usu  nicotianae  dilectantur,  ita  ut  labium 
fumisugio,  praesertim  argillaceo,  perpetuo  premant. 
Dorsum  etiam  linguaeque  pars  inferior  apice  ac  mar- 
gine rarius  ocupantur. 

E ventriculi  regionibus  cardia  imprimis  et  pylo- 
rus scirrho  arripiuntur,  fere*  nunquam  fundus  ceterae- 
que  organi  hujus  partes.  Cardiam  iterum  antecellit 
pylorus,  propter  glandulas  hoc  loco  magnas  et  fre- 
quentes (1).  Neque  autem 'raro  et  cardiae  et  pylori 

■ y 

(1)  Meckel.  Haiulb.  der  palh.  Anaiom.  pag.  358. 

tscirrhus  iii  ipsum  ventriculum  propagatur,  praecipue 
in  partem  ejus  superiorem  (1).  Scirrhorum  Tentriculi 
permultae  enumerantur  causae:  functio  nervorum, hu- 
jus  organi  laesa  (2),  inflammatio  clironica,  quam  Fran- 
i cogallorum  medici  Broussais,  Andral,  Louis 
prae  ceteris  accusant;  magnae  praeterea  animi  inten- 
1 tiones,  pervigiliae,  curae,  laesiones  atque  irritationes, 

I praesertim  spirituosorum  abusus.  Ventriculi  deinde 
|i  scirrhus  plerumque  magnam  ostendit  dispositionem 
i hereditariam,  quo  quidem  interdum  plura  ejusdem  fa- 
i miliae  membra  multis  ex  annis  interiisse  observatur. 

Etsi  omnes  fere  tractus  intestinorum  partes  de- 
, generationi  scirrhosae  succumbant,  rarius  tamen  occur- 
rit in  intestino  tenui  et  superiore  parte  crassi,  partem 
i vero  crassi  inferiorem  saepe  scirrhus  invadit.  Cujus 
( observationis  haud  paucae  rationes  aetiologicae  enu- 
I merari  solent;  Inter  excretionem  alvi  sphincter  ani 
.)  faecibus  excernendis,  corporibus  haud  raro  alienis 
1 fructuum  nucleis  etc.,  immixtis,  oppositionem  praebet^ 
j quo  fit,  ut  recti  parietes  saepe  irritentur.  Praeterea 
• rectum  mariscis  interdum  et  condylomatibus  constii- 

« ■ I ■ I . I ■ 

(1)  Meckcl  1.  c.  p.  360. 

(2)  Prus.  Ncue  Untcrsiich.  iibor  Natur  und  Bc- 
I handl.  des  Magenkrebses.  Aus  d.  Franz.  v.  F.  A.Bal- 
; ling.  Wiirzburg  1829. 

ctura  est;  corpus  aliquod  alienum  inferiore  recti  parte 
saepe  retinetur  atque  includitur;  quibus  omnibus  con- 

I 

stat  dispositionem  esse  adauctam.  Recti  scirrhus  in 

I 

mulieribus  quam  in  viris  multo  frequentior  observa- 
tur. Hedenusj  filius  proportionem  10:1  posuit. 
Cj^ausa  quidem  observationis  non  satis  cognita  est, 
major  autem  corporis  muliebris  propensio  ad  gignenda 
pseudoplasmata  adferri  posset.  Praeterea  ne  oblivi- 
scamur, rectura  utero  gravido  longum  tempus  com- 

\ 

pressum  atque  cbarctatum  haud  parum  infestari  mul- 
toque insuper  majorem  quam  viri  rectum  glandularum 
tenere  copiam. 

ORGANA  GENITALIA. 

I 

Organa  genitalia,  tractu  fortasse  intestinorum 
excepto,  prae  ceteris  scirrho  favere  videntur,  cujus 
rei  causas  praecipue  exposuit  de  Walther  (1). 
Liceat  igitur  verba  ejus  adponere:  »Das  eigenthiim- 
liche  Verhaltnifs  des  Sexualsystems  zu  derTotalitat 
aller  iibrigen  organischen  Systeme  und  zu  jedem  ein- 
zelnen,  auf  welches  dasselbe  wahrend  einer  bestimm- 
ten  Lebensperiode  einen  so  wichtigen  und  beherr- 
schenden  Einflufs  ausiibt,  worauf  dieses  System  aber 

(1)  Ueber  Verhartung,  scirrhus  ctc.  im  Journal  fur 
Chiriirgic  und  Augcnhcilkundc.  Bd.  V.  St.  5. 

! friiher  al»  die  tibrigen  unthiitig  wird  — die  Natur- 
I widrigkeit  der  menschlichen  Sexualverrichtungen, 

I welche,  statt  unter  der  Herrschaft  eines  periodisch 
I crwachenden,  sonstaber  in  der  Zwisclienzeit  schluin- 
I niernden  Naturtriebes  zu  stehen,  ein  Gegenstand  der 
|i  willkuhrlichen  Erregung  diirch  blofse  Sinneslust,  oft 
sogar  der  Laune,  des  prostituirten  Gewerbes  und 
kiinstlicher  Aufreizung  sind  — das  in  dem  Unter- 
i Bchied  der  Lebensjalu*e  und  andem  Umstanden  ge- 
j griindete,  so  haufig  vorkommende  Missverlialtnifs 
f der  respectiven  Sexualthatigkeiten  zwischen  zwei 

Iin  der  Ehe  lebenden  Individuen  sind  ais  hierher  gehd- 
rige  genesiologische  Momente  anzuerkennen.«  Par- 
i tes  vero  singulares  systematis  sexualis  scirrhi  sede 
i excellentes  (mamma  atque  testiculo  praetermissis) 
i penis  sunt,  uterus  et  vagina.  Causarum  scirrhi  hisce 
) locis  orientis  primae  nominantur  omnia,  quae  irrita- 
I mentum  adhibent.  In  pene:  Colluvies  inter  glandem 
» et  praeputium,  coitus  frequentissime  exercitus,  ma- 
I sturbatio  etc.  In  genitalibus  muliebribus:  irritationes 
1 inter  partum,  pessaria  non  apte  constructa,  injectio- 
1 nes  frigidae,  irritantes  etc. 

Quas  si  omnes  causas  irritamentum  harum  par- 
i tium  exercentes  insuperque  scirrhi  carum  frequen- 
i tiam  contemplamur,  non  amplius  fere  dubitandum  est, 

quin  irritationes  mechanicae  haberi  < debeant  praeci- 
puae scirrhi  causae.  Cui  etiam  rei  illa  observatio, 
a multis  facta,  omnino  consentit,  vaginae  scirrhum 
collique  uteri  in  puellis  publicis,  quam  in  mulieribus 
honestis,  multo  frequentius  observatum  esse.  — In- 
ter causas  minus  locales  numerantur:  excretionum 
suppressio  solitarum,  praesertim  fluoris  albi  atque 
mensium,  sudoris  pedum  etc.  Memorandi  adhuc  di- 
gnum habetur,  quod  etiam  genitalibus  mulierum  quam 
virorum,  multo  major  insit  dispositio,  cujus  princeps 
nominatnr  causa:  nisus  formativus  genitalium  mulie- 
brium major  (1).  Plerumque  enim  degeneratio  scir- 
rhosa  ea  aetate  exoritur,  qua  mammarum  excretio 
lactea  uterique  sanguinea  evanuit,  quae  quidem  ex- 
cretiones  scirrhis  nascituris  hucusque  derivationem 
fortasse  praebuerant 

SciiThi  autem  atque  indurationes  vaginae  et 
uteri  certe  multo  adhuc  plures  observarentur,  si  ex- 
ploratio interna  in  morbis  genitalium  saepius  institue- 
retur. Haud  raro  evenit,  ut  mulieres,  quae  aliis  mor- 
bis laborabant  iisque  interiisse  videbantur,  simul  de- 
generatione genitalium  scirrhosa  affectae  fuissent 
Haud  pauca  enim  exstant  exempla,  longum  tempus 


(1)  Mectel,  Pathol.  Anat.  pag.  302, 

jam  perdurasse  scirrhum,  antequam  medicus  eum  aut 
ipsa  aegra  percepisset.  Hujusmodi  casum  enarrat 
Most(l):  Mulieri  cuidam  negotia  adhuc  solita  tra- 
ctanti retentio*  m*inae  cum  febri  conjuncta  apparuit. 
Exploratione  instituta,  vagina,  collum  uteri  et  inte- 
stinum rectum  duritiem  praebuerunt  lapideam,  et  in- 
ter solam  explorationem,  nunquam  alio  tempore,  san- 
guis profluit  e vagina. 


(1)  Medic.-cliirurg.  Encyclop.  Vol,  I.  p.  175, 

1J  atus  sum  ego^  Mathias  Crus  e,  Horstmariae^ 
Guestphaliae  oppido^  anno  hujus  saeculi  duodecimo 
patre  optimo  Joanne  Theodoro^  cujus  mortem 
praematuram  valde  lugeo,  matre  carissima  Maria 
Anna,  e gente  Kroos.  Fidem  conjiteor  catholi- 
cam. Me  infante  paler  domicilium  posuit  JVoutllo- 
nae,  Guestphaliae  pago. 

Primis  litterarum  elementis  in  pago  vicino  ab 
avunculo  maxime  de  me  merito,  proh  dolor!  defun- 
cto^ instructus,  Gymnasium  Carolinum  Osnahrugense, 
cui  Cei.  Georgi  praeerat,  per  triennium  frequen- 
tavi, Gymnasium  dein  adii  Monasteriense,  quod 
Cei.  Naderrnann  directore  floret,  in  quo  annos 
qnatuor  iis  litteris  eruditus  sum,  quibus  scholarum 
alumni  institui  solent. 

Testimonio  maturitatis  instructus  civibus  acade- 
miae  Monasterii  florentis  , adscriptus  per  semestre 
scholas,  quae  ibi  habebantur  de  rebus  philosophicis, 
frequentavi  hasce : IU.  Esser  de  logica^  Clar. 

Schlueter  de  psychologia^  Beat.  Bodde  de  che- 
mia^ Jll.  Bohling  dc  astrogno,sia. 

Fei'e  ineunte  anni  MDCCCXXXn.  hlmam 
Bhenanam  petii,  ibique  a Beat.  JDiesterw  eg , t.  l. 

rector»  inagnijico^  inter  cives  academicos,  ab  IU. 
JVasse^  t,  t,  decano  spectabili  inter  medicinae  stu-' 
diosos  receptus  per  annos  tres,  quos  Jionnae  com- 
moratas sum,  hisce  praelectionibus  interfui: 

lll.  Mu  e lier  de  encqclopaedia  ac  melhodolo- 
g^ia  artis  medicae",  IU.  a Caliccr  de  logica  et  psy- 
chologia;  IU.  Tr evirantis  debotanice",  Ill.Noeg- 
g er  at  h de  mineralogia;  IU.  Goldfufs  de  %oolo- 
gia',  IU.  Bishoff  de  chemia  et  physica  experimen- 
tali;  lll.  May  er  et  IU.  Web  er  de  anatomia  et  de 
arte  cadavera  rite  dissecandi;  IU.  liarlefs  de  pa- 
fhologia  generali;  IU.  May  er  de  physiologia  et  de 
anatomia  comparata;  IU.  E.  Bischoff  de  materia 
medica  et  de  arte  formulas  rite  conscribendi;  lll. 
Albers  de  pathologia  speciali  et  de  pathologia  et 
therapia  morborum  syphiliticorum;  IU.  Wutzer  de 
chirurgia,  alciurgia,  de  morbis  oculorum  et  de  arte 
fascias  applicandi;  IU.  Nasse  de  therapia  generali 
et  speciali  et  de  physiologia  cerebri;  IU.  Kilian 
de  arte  obstetricia  et  de  morbis  mulierum",  nec  non 
per  semestre  exercitationibus  clinicis  chirurgicis  et 
ophthaTmiatricis,  duce  IU.  Wutzer  interfui. 

Mense  Majo  anni  praeterlapsi  llerolinum  me 
contuli  et  ab  lll.  Stejf ens ^ t.  t.  rectore  magnifico 
almae  litterarum  universitatis  civibus  et  ab  IU.  Eu  s c h, 
t.  t.  decano  spectabili,  medicinae  studiosis  adscri- 
ptus  hisce  interfui  exercitationibus  clinicis ".  Ill.Bar- 
tels,  Cei.  Wolff,  Cei.  Truesfedt,  IU.  Bust, 
Cei.  Barex,  IU.  Juenghen,  Cei.  Ilieff  enbach. 

Praeterea  per  annum  stipendia  merui,  viro  do- 
ctissimo Kops  duce  medici  inferioris  legionarii 
munere  fungens. 

(luibus  omnibus  viris  maximam  quam  possum 
gratiam  habeo  semperque  habebo. 

THESES 


1.  SciiThus  non  est  morbus  localis.  ' 

2.  Amputatio  mammae  carcinomatosae  rejicienda^  > 

3.  Apoplexia  serosa  non  exstat 

4.  In  homoeopathia  cura  in  causam  non  invenitur. 

5.  Febres  sine  materia  non  existunt. 

6.  Amputatio  penis  ligaturae  praeferenda  est. 

